

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKI NAČELNIK**

KLASA: 351-01/24-02/02

URBROJ:2133-11-01/02-24-4

Netretić, 30.12.2024.

Temeljem članka 29. st. 2. u svezi članka 5. st. 4. Uredbe o strateškoj procjeni utjecaja plana i programa na okoliš („Narodne novine" broj 3/17) i članka 42. Statuta Općine Netretić („Glasnik Općine Netretić“ broj 03/13, 02/18, 03/18, 02/20 i 02/21) nakon prethodno pribavljenog mišljenja nadležnog upravnog tijela u županiji Upravnog odjela za graditeljstvo i okoliš, Odsjeka za planske poslove i zaštitu okoliša KLASA: 351-03/24-02/67, URBROJ: 2133-07-01/01-24-02 od 11. prosinca 2024. godine načelnik Općine Netretić, dana 30.12.2024. godine, donio je

**O D L U K U**

**O ZAPOČINJANJU POSTUPKA OCJENE O POTREBI STRATEŠKE PROCJENE UTJECAJA NA OKOLIŠ**

**ZA IZMJENE I DOPUNE URBANISTIČKOG PLANA UREĐENJA RADNE ZONE MALETIĆI (I1)**

**I. OPĆE ODREDBE**

**Članak 1.**

(1) Donošenjem ove Odluke započinje postupak ocjene o potrebi strateške procjene utjecaja na okoliš za Izmjene i dopune Urbanističkog plana uređenja radne zone Maletići (I1).

(2) Postupak ocjene o potrebi strateške procjene utjecaja na okoliš Izmjena i dopuna Urbanističkog plana uređenja radne zone Maletići (I1) potrebno je provesti sukladno odredbama Zakona o zaštiti okoliša („Narodne novine" broj 80/13, 153/13, 78/15, 12/18 i 118/18) i Mišljenju nadležnog upravnog tijela u županiji, Upravnog odjela za graditeljstvo i okoliš, Odsjeka za planske poslove i zaštitu okoliša KLASA: 351-03/24-02/67, URBROJ: 2133-07-01/01-24-02 od 11. prosinca 2024. godine.

**Članak 2.**

Postupak ocjene o potrebi strateške procjene utjecaja na okoliš Izmjena i dopuna Urbanističkog plana uređenja radne zone Maletići (I1) provodi Upravni odjel za graditeljstvo i okoliš, Odsjek za planske poslove i zaštitu okoliša Karlovačke županije**.**

**II. RAZLOZI ZA IZRADU I DONOŠENJE** **IZMJENA I DOPUNA URBANISTIČKOG PLANA UREĐENJA RADNE ZONE MALETIĆI (I1)**

**Članak 3.**

Razlozi za izradu Izmjena i dopuna Urbanističkog plana uređenja radne zone Maletići (I1) su sljedeći:

1. Usklađenost sa zakonskim i podzakonskim okvirom
2. Zakonska obveza izrade izmjene i dopune Plana i usklađenje sa Zakonom

Usklađenje s Pravilnikom koji je stupio na snagu 01. siječnja 2024. godine, te posljednjim izmjenama i dopunama Zakona, a kojim je propisana obveza vođenja svih budućih izmjena i dopuna prostornih planova, kao i donošenje novih, u svim fazama izrade, kroz elektronički sustav ePlanovi čime se stvaraju prostorni planovi „nove generacije“. Na taj način će se olakšati, osuvremeniti, unificirati i digitalizirati procedura izrade prostornih planova, ali i potaknuti smanjenje administrativnog i financijskog opterećenja građanima, poslovnim subjektima i investitorima

1. Usklađenje s planom više razine

Izmjene i dopune plana izrađuju se u skladu s važećim Prostornim planom Karlovačke županije

1. Usklađenje s planom šireg područja iste razine

Osnovni razlog pokretanja postupka izmjena i dopuna Plana je usklađenje s važećim Prostornim planom uređenja Općine Netretić u pogledu proširenja radne zone Maletići i samim time obuhvata predmetnog Plana

Prilikom izrade predmetnih izmjena i dopuna Plana, potrebno je provjeriti postoji li potreba i za drugim usklađivanjem s Prostornim planom uređenja Općine Netretić, te ovisno o tome provesti usklađenje s istim

1. Određivanje novih prostorno planskih rješenja

Povezati površinu za proširenje zone Maletići s prometnom, komunalnom i drugom infrastrukturom postojeće zone te na taj način osigurati racionalno korištenje i funkcionalnost zone u cjelini.

Definirati parametre gradnje zahvata u prostoru i uređenja površina na proširenom dijelu obuhvata UPU u skladu s zahtjevima, podacima i drugom dokumentacijom javnopravnih tijela utvrđenih člankom 8 ove Odluke.

Zbog novih saznanja i potreba nastalih protekom vremena korigirati će se odredbe za provedbu i grafički prikazi, a sve na osnovu potreba i inicijativa za izmjene i dopune od strane gospodarskih subjekata, vlasnika zemljišta unutar obuhvata Plana, trendova u gospodarstvu i drugih pokazatelja

**III. OBUHVAT IZRADE** **IZMJENA I DOPUNA URBANISTIČKOG PLANA UREĐENJA RADNE ZONE MALETIĆI (I1)**

**Članak 4.**

Granice obuhvata izrade Izmjena i dopuna Urbanističkog plana uređenja radne zone Maletići (I1) preuzete su iz važećeg Prostornog plana uređenja Općine Netretić i prikazane su u ISPU sustavu ePlanovi – Geometrija plana, pri čemu se dopuštaju opravdane manje korekcije granice obuhvata na temelju prilagodbe detaljnijoj katastarskoj izmjeri i stanju na terenu.

**IV. CILJEVI I PROGRAMSKA POLAZIŠTA IZMJENA I DOPUNA URBANISTIČKOG PLANA UREĐENJA RADNE ZONE MALETIĆI (I1)**

**Članak 5.**

Osnovni ciljevi i programska polazišta za izradu izmjena i dopuna Plana su:

- osiguranje kvalitetnijeg prostornog i daljnjeg gospodarskog razvoja područja radne zone Maletići te omogućavanje uvjeta za razvoj gospodarskih djelatnosti u skladu s novim saznanjima i potrebama

- ukoliko će to tijekom izrade izmjena i dopuna Plana biti potrebno, isti će se uskladiti s odgovarajućim zahtjevima javnopravnih tijela koji će se prikupiti u postupku izrade i donošenja

- programska polazišta sadržana su u važećem Planu, ali uključuju izmjene i dopune prostorno planskih rješenja i urbanističkih parametara u skladu s novim propisima, tehničkom dokumentacijom i studijama te pojedinačnim zahtjevima korisnika prostora, obzirom da su se od donošenja Plana izmijenile gospodarske okolnosti i zahtjevi za načinom korištenja gospodarskih zona.

**V. PRETHODNA OCJENA PRIHVATLJIVOSTI PLANA**

**Članak 6.**

U okviru postupka ocjene, dostavit će se zahtjev Upravnom odjelu za graditeljstvo i okoliš, Odsjeku za planske poslove i zaštitu okoliša Karlovačke županije, zbog prethodne ocjene prihvatljivosti na ekološku mrežu.

U postupku ocjene o potrebi strateške procjene utjecaja na okoliš za izradu Izmjena i dopuna Plana sudjelovat će i sljedeća tijela i osobe:

- Ministarstvo kulture, Uprava za zaštitu kulturne baštine, Konzervatorski odjel u Karlovcu, Ambroza Vraniczanya 4, 47000 Karlovac

- Ministarstvo zdravstva, Ksaver 200a, 10000 Zagreb

- Hrvatske vode – VGI za mali sliv Kupa, Obala Frane Račkog 10, 47000 Karlovac

- Hrvatske šume, Uprava šuma podružnica Karlovac, Put Davorina Trstenjaka 1, 47000 Karlovac

- Karlovačka županija, Upravni odjel za gospodarstvo, A. Vraniczanya 4, 47000 Karlovac

- JU Natura Viva za upravljanje zaštićenim dijelovima prirode na području Karlovačke županije, J. Križanića 30, 47000 Karlovac

**VI. REDOSLIJED RADNJI U POSTUPKU OCJENE**

**Članak 7.**

Radnje koje će se provesti u postupku ocjene o potrebi strateške procjene utjecaja na okoliš Izmjena i dopuna Urbanističkog plana uređenja radne zone Maletići (I1) provode se sukladno odredbama Zakona o zaštiti okoliša („Narodne novine" broj 80/13, 153/13, 78/15, 12/18 i 118/18) i Uredbe o strateškoj procjeni utjecaja plana i programa na okoliš („Narodne novine" broj 3/17).

**VII. INFORMIRANJE I SUDJELOVANJE JAVNOSTI I ZAINTERESIRANE JAVNOSTI**

**Članak 8.**

Općina Netretić, odnosno Jedinstveni upravni odjel Općine Netretić informirati će javnost i zainteresiranu javnost sukladno odredbama Zakona o zaštiti okoliša (broj 80/13, 153/13, 78/15, 12/18 i 118/18) i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08).

**VIII. PRIJELAZNE I ZAVRŠNE ODREDBE**

**Članak 9.**

Ova Odluka stupa na snagu danom donošenja, objavit će se u Glasniku Općine Netretić i na web stanici <https://netretic.hr/> .

OPĆINSKI NAČELNIK OPĆINE NETRETIĆ

 Marijan Peretić